टूर्नामेंट का आगाज 5 अक्टूबर से होगा, मेजबानी के लिए 12 शहर शॉर्ट लिस्ट
India Vs Pakistan World Cup Match Possible Venue Ahmedabad's Narendra Modi Stadiumवनडे वर्ल्ड कप में भारत और पाकिस्तान के मैच अहमदाबाद के नरेंद्र मोदी स्टेडियम में खेला जा सकता है।
वनडे वर्ल्ड कप में भारत और पाकिस्तान के मैच अहमदाबाद के नरेंद्र मोदी स्टेडियम में खेला जा सकता है। वनडे वर्ल्ड अक्टूबर-नवंबर में होना है। भारतीय क्रिकेट कंट्रोल बोर्ड (BCCI) भारत-पाक के मैच को अहमदाबाद में कराने का मन बना रहा है। हालांकि अभी इसकी अधिकारिक घोषणा नहीं हुई है। मीडिया रिपोर्ट्स के मुताबिक BCCI ने भारत-पाक के हाईवोल्टेज मुकाबले को अहमदाबाद में कराने का फैसला किया है।
आखिरी बार 2016 में ईडन गार्डन आया था पाकिस्तान
पाकिस्तान टीम आखिरी बार 2016 में टी-20 वर्ल्ड कप के दौरान ईडन गार्डन में खेली थी। पाकिस्तान का मुकाबला भारत के खिलाफ हुआ था। इसमें भारत 6 विकेट से जीता था।
12 वेन्यू किए गए हैं शॉर्ट लिस्ट
बता दें कि वर्ल्ड कप 5 अक्टूबर से शुरू हो सकता है और इसके लिए 12 वेन्यू शॉर्ट लिस्ट किए गए हैं। इनमें चेन्नई और कोलकाता भी शामिल हैं। बाकी 10 वेन्यू अहमदाबाद, लखनऊ, मुंबई, राजकोट, बेंगलुरु, दिल्ली, इंदौर, गुवाहाटी, हैदराबाद और धर्मशाला हैं।
PCB ने चेन्नई और कोलकाता को बताया है पसंदीदा
वहीं पाकिस्तान क्रिकेट बोर्ड ने इंटरनेशनल क्रिकेट काउंसिल को वनडे वर्ल्ड कप के दौरान अपने सभी मैच सुरक्षा कारणों से कोलकाता का ईडन गार्डन और चेन्नई के चेपक स्टेडियम में खेलने का अनुरोध किया है।
भारत-पाक ने 2019 में आखिरी बार आपस में वनडे मैच खेला था।
भारत और पाक के बीच आखिर बार वनडे मैच 2019 वर्ल्ड कप के दौरान इंग्लैंड के ओल्ड ट्रैफर्ड मैदान में खेला गया। दोनों टीमों ने अब तक वनडे में 132 बार आमने-सामने हुई हैं। इनमें से 55 भारत ने जीता है। जबकि 73 बार पाकिस्तान ने भारत को हराया है। वहीं 4 मुकाबले बिना रिजल्ट के खत्म हुए हैं।
वनडे वर्ल्ड कप में खेले सभी मैच भारत ने जीते
वनडे वर्ल्ड कप में भारत-पाक सात बार भिड़े हैं। सभी मुकाबले भारत ने जीते हैं। पहली बार 1992 वनडे वर्ल्ड कप में भारत-पाकिस्तान आपस में भिड़े थे।
